Cors Mirabèu

Lo Cors Mirabèu, o lo Cors, es la principala carriera dau centre d'Ais de Provença


Lòng de 440 m e larg de 42 m, lo Cors es un dei luecs mai famós e animats de la vila.

Istòria
Lo Cors foguèt bastit de 1649 a 1696 a la demanda dau Parlament de Provença. Venguèt un luec important de la vila amb l'amainatjament dau quartier sud de la vila per l'Arquevesque Mazarin, onte foguèron bastits d'ostaus particulars nombrós. Lo cors devenguèt lèu un luec de passejada e de fèstas.

Lo Cors prenguèt lo nom de Mirabèu en 1876 per autorizacion dau President Patrice de Mac-Mahon.

Lei Quatre fònts dau Cors
Foguèron bastidas quatre fònts:
la fònt dei Chivaus Marins, despareguda en 1777 
la fònt dei Nòu Canons, ancianament l'abeurador dei motons
la fònt d'Aiga Cauda, l'aiga cauda que raja vèn de la fònt dei Banhiers
la fònt dau Rei Rainier, bastida per David d'Angieus au sègle XIX

La Plaça de la Rotonda
La Plaça de la Rotonda es a l'entrada oèst dau cors Mirabèu, onte se tròba au mitan la Fònt de la Rotonda. La plaça foguèt establida en 1777, e venguèt un luec important liant lei camins de Marselha e Avinhon serviguèt d'entrada nòbla per lo cors.

La fònt de la Rotonda foguèt bastida en 1860 per M. de Tornadra. Es la fònt pus granda e pus prestigiosa de la vila.

categoria:Ais de Provença